
Par atzinuma sniegšanu 

	


Valsts ugunsdzēsības un glābšanas dienesta (turpmāk – Dienests) Vidzemes reģiona pārvalde (turpmāk – Pārvalde) 2026. gada 5. oktobrī saņēma Jūsu iesniegumu ar lūgumu sniegt atzinumu par telpu atbilstību ugunsdrošības prasībām diennakts sporta nometnei "Misija Priekuļi" (turpmāk – Nometne) rīkošanai Vidzemes Tehnoloģiju un dizaina tehnikuma dienesta viesnīcā, pēc adreses: Egļu gatve 15, Priekuļi, Priekuļu pagasts, Cēsu novads, LV-4126 (turpmāk – Objekts).
Pārvalde informē, ka saskaņā ar Ministru kabineta 2009. gada  1. septembra noteikumu Nr. 981 “Bērnu nometņu organizēšanas un darbības kārtība” 9.5. apakšpunkta prasībām un ņemot vērā, ka 2026. gada 12. martā Objektā jau tika veikta plānotā ugunsdrošības pārbaude, Dienesta atzinums Nometnes organizēšanai nav nepieciešams.
 Pārvalde informē, ka tai nav iebildumu Nometnes rīkošanai Objektā un  atgādina, ka jāievēro Ministru kabineta 2016. gada 19. aprīļa noteikumu Nr. 238 “Ugunsdrošības noteikumi” noteiktās prasības. Papildus informējam, ka fizisko un juridisko personu pienākums ir nepieļaut ugunsgrēka izcelšanos.

